Šaukėnų pušis

miniatiūra|250px|right|Šaukėnų pušis

Šaukėnų pušis – išskirtinio amžiaus pušis, auganti Kelmės rajone, šalia Šaukėnų miestelio, rytų pusėje, Juodlės gatvės gale. Medis patenka į Kurtuvėnų regioninio parko teritoriją, stūkso Juodlės miško pakraštyje. Pušis paskelbta valstybės saugomu botaniniu gamtos paveldo objektu 2010 m. 

Medis labai senas,  turi daug nudžiūvusių šakų, bet vis dar yra gyvybingas. Seniau Šaukėnų šilo pušys buvo naudojamos sakų versle, Šaukėnuose veikė sakų surinkimo punktas. Per sezoną iš vienos pušies buvo išgaunama po 1–2 kg sakų. Ant Šaukėnų pušies įtaisyta koplytėlė. Anot šaukėniškių pasakojimų, kadaise ant šios pušies šakos buvo kariami baudžiauninkai, todėl koplytėlė ir atsiradusi. Šalia pastatytas stulpas su informacine lentele. 

 Duomenys 

 Medžio rūšis – paprastoji pušis ((Pinus sylvestris L.))
 Kamieno apimtis 1,3 metro aukštyje – 3,13 m
 Kamieno aukštis iki lajos - 8 m
 Lajos plotis – 3x8 m
 Medžio aukštis – 21,00 m
 Amžius – apie 300 metų

 Nuorodos 

 Saugomų teritorijų valstybės kadastras  
 Kurtuvėnų regioninis parkas. Pušys su koplytėlėmis 
 Šaukėnų pušis žemėlapyje 

Kategorija:Lietuvos gamtos paveldo objektai
Kategorija:Kelmės rajono paveldas
Kategorija:Šaukėnai